Meat Puppets

Meat Puppets é unha banda de rock alternativo estadounidense formada en xaneiro de 1980 en Phoenix (Arizona). Orixinalmente estivo composto por Curt Kirkwood (guitarra/voces), o seu irmán Cris Kirkwood (baixo) e Derrick Bostrom (batería). Os irmáns Kirkwood coñeceron a Bostrom cando ían á Brophy Prep High School en Phoenix. Os tres trasladáronse a Tempe (unha cidade nas afóras de Phoenix onde está a Universidade Estatal de Arizona), onde os irmáns mercaron dúas casas pegadas, unha das cales tiña un pendello onde ensaiaban regularmente.

Meat Puppets foi un dos grupos máis notables do conxunto do selo SST Records (a través do cal editaron a meirande parte dos seus discos), e comezou como unha banda de punk rock pero, como moitos dos seus compañeiros de SST, Meat Puppets conseguiu un son propio, mesturando punk con country e rock psicodélico, coa axuda da característica voz de Curt. Meat Puppets posteriormente gañou moita fama cando os irmáns Kirkwood foron convidados para tocaren con Nirvana no seu MTV Unplugged en 1993. O álbum de 1994, Too High to Die, converteríase, xa que logo, na súa edición máis exitosa. O grupo separouse dúas veces, en 1996 e en 2002, pero reuniuse novamente no ano 2006.

Meat Puppets influenciaron a varias bandas como Nirvana, Dinosaur Jr., Pavement ou Soundgarden.

 Discografía 
 Álbums de estudio 
 Álbum  Ano  Selo Meat Puppets  1982  SST Records Meat Puppets II  1984  SST Records Up on the Sun  1985  SST Records Mirage  1987  SST Records Huevos  1987  SST Records Monsters  1989  SST Records Forbidden Places  1991  London Records Too High to Die  1994  London Records No Joke!  1995  London Records Golden Lies  2000  Breaking Records/Atlantic Records Rise to Your Knees  2007  Anodyne Records Sewn Together  2009  Megaforce Records Lollipop  2011  Megaforce Records Rat Farm  2013  Megaforce Records Dusty Notes  2019  Megaforce Records

 EPs 
 Álbum  Ano  Selo In a Car  1981  World Imitations Records Out My Way  1986  SST Records Raw Meat  1994  London Records You Love Me  1999  London Records

 Véxase tamén 
 Ligazóns externas 
 Páxina oficial

Categoría:Grupos musicais de rock alternativo
Categoría:Grupos musicais de cowpunk
Categoría:Grupos musicais de hardcore punk
Categoría:Grupos musicais de rock psicodélico
Categoría:Grupos musicais de Arizona
Categoría:Grupos musicais formados en 1980